Ακόμα πιο Απίστευτη Παρασκευή

Το Ακόμα πιο Απίστευτη Παρασκευή () είναι Αμερικανική κωμική ταινία φαντασίας του 2025 σε σκηνοθεσία της Νίσα Γκαντάρα και σενάριο της Τζόρνταν Βάις. Σε παραγωγή της Walt Disney Pictures, αποτελεί σίκουελ του Απίστευτη Παρασκευή (2003), το οποίο βασίζεται στο ομώνυμο μυθιστόρημα του 1972 της Μαίρη Ρότζερς, και την πέμπτη ταινία μεγάλου μήκους στη σειρά ταινιών. Οι Τζέιμι Λι Κέρτις, Λίντσεϊ Λόχαν, Μαρκ Χάρμον, Τσαντ Μάικλ Μάρεϊ, Ρόζαλιντ Τσάο, Ράιαν Μαλγκαρίνι, Κριστίνα Βιντάλ, Χέιλι Χάντσον, Στίβεν Τομπολόφσκι και Λουσίλ Σούνγκ επανέλαβαν τους ρόλους τους από την αρχική ταινία, με τους Τζούλια Μπάτερς, Σοφία Χάμονς στο κινηματογραφικό της ντεμούτο και Μάνι Χασίντο να προστίθενται στο καστ. Η ταινία ακολουθεί τις Άννα Κόλμαν (Λόχαν) και Τες Κόλμαν (Κέρτις) στην προσπάθεια τους να ανακτήσουν τα σώματά τους, αφού άλλαξαν αντίστοιχα με την κόρη της πρώτης, Χάρπερ (Μπάτερς) και τη μέλλουσα θετή κόρη της, Λίλι Ρέγιες (Χάμονς), πριν από τον γάμο της με τον πατέρα της δεύτερης (Χασίντο)

Το Ακόμα πιο Απίστευτη Παρασκευή έκανε παγκόσμια πρεμιέρα στο El Capitan Theatre στο Λος Άντζελες στις 22 Ιουλίου 2025 και κυκλοφόρησε στους κινηματογράφους από την Walt Disney Studios Motion Pictures στις 8 Αυγούστου. Η ταινία έλαβε γενικά θετικά σχόλια από τους κριτικούς και έχει συγκεντρώσει $153.2 εκατομμύρια παγκοσμίως.

Πλοκή
Είκοσι δύο χρόνια μετά το περιστατικό ανταλλαγής σωμάτων, η πλέον ενήλικη Άννα Κόλμαν, που εργάζεται ως μουσική παραγωγός και είναι μονογονέας από επιλογή, μεγαλώνει την έφηβη κόρη της, Χάρπερ, με την περιστασιακή βοήθεια της μητέρας της, Τες. Στο σχολείο, η Χάρπερ εκνευρίζεται συνεχώς από την νέα της συμμαθήτρια, την Βρετανή μετανάστρια Λίλι Ρέγες, λόγω της σνομπ προσωπικότητας της.

Όταν η Χάρπερ και η Λίλι προκαλούν ένα περιστατικό στο μάθημα χημείας, η Άννα καλείται στο γραφείο της διεθύντριας, γνωρίζει τον μπαμπά της Λίλι, τον Έρικ, και ερωτεύονται. Έξι μήνες αργότερα, αρραβωνιάζονται, και οι μέλλουσε θετές αδελφές είναι δυσαρεστημένες με την κατάσταση τους. Η Χάρπερ, επίσης, ανησυχεί ότι η μητέρα της θα εξετάσει το ενδεχόμενο να μετακομίσουν στο Λονδίνο, αφού η Λίλι θέλει να επιστρέψει εκεί για να φοιτήσει σε μία ακαδημία μόδας προς τιμήν μητέρας της, που έχει πεθάνει. Κατά την διάρκεια του μπατσελορέτ πάρτι της Άννα, η Άννα και η Τες και αργότερα η Χάρπερ και η Λίλι έχουν ξεχωριστές αναγνώσεις παλάμης από το υποτιθέμενο μέντιουμ, την Μαντάμ Τζεν, που δίνει στην Χάρπερ και την Λίλι έναν χρησμό σχετικά με τις διχασμένες ζωές τους. Στη συνέχεια, γίνεται ένας σεισμός, τον οποίο αισθάνονται μόνο οι τέσσερις τους. Το επόμενο πρωί, ανακαλύπτουν ότι έχουν ανταλλάξει σώματα, η Άννα με την Χάρπερ και η Τες με την Λίλι.

Οι έμπειρες Άννα και Τες συμβουλεύουν την Χάρπερ και την Λίλι να προσποιηθούν ότι είναι το άτομο με το οποίο αντάλλαξαν σώμα, παρά να πουν σε κανέναν για την αλλαγή μέχρι να μπορέσουν να αλλάξουν ξανά. Συνειδητοποιώντας ότι οι νέες τους ταυτότητες θα μπορούσαν να τις βοηθήσουν να χωρίσουν τους γονείς τους, η Χάρπερ και η Λίλι λένε ψέμματα ότι η Μαντάμ Τζεν τους διάβασε τις παλάμες για να καθυστερήσουν την αντιστροφή. Η Άννα και η Τες πηγαίνουν στο σχολείο και περνούν τον χρόνο τους σε τιμωρία για έναν καβγά με φαγητό, που προκάλεσαν η Χάρπερ και η Λίλι σε μία φιλανθρωπική εκδήλωση με γλυκά, ενώ η Χάρπερ και η Λίλη απολαμβάνουν τα προνομία του να είσαι ενήλικας και καταστρώνουν ένα σχέδιο για να σαμποτάρουν και να ακυρώσουν τον γάμο. Στην φωτογράφιση μιας πελάτισσας την Άννα, της Έλλα, η Χάρπερ και η Λίλι βοηθούν την τραγουδίστρια να ξεπεράσει τον πρόσφατο χωρισμό της. Μαθαίνουν σχετικά με την όνειρα που εγκατέλειψε η Άννα να γίνει ροκ σταρ και βρίσκουν ένα ερωτικό τραγούδι, που υποθέτουν ότι η Άννα έγραψε για το πρώην αγόρι της από το Λύκειο, τον Τζέικ Όστιν. Ψάχνουν τον Τζέικ, και η Χάρπερ εξευτελίζεται όταν προσπαθεί ανεπιτυχώς να τον αποπλανήσει, στο σώμα της Άννα, για να διαταράξει την σχέση της με τον Έρικ.

Αφού το σκάνε από την τιμωρία, η Άννα και η Τες βρίσκουν την Μαντάμ Τζεν, η οποία τους αποκαλύπτει τον χρησμό που έδωσε στην Χάρπερ και την Λίλι αλλά τις προειδοποιεί ότι αυτό που χρειάζεται να επιστρέψουν στα σώματα τους είναι και οι τέσσερις να "αλλάξουν τις καρδιές τους". Στο μεταξύ, η Χάρπερ, ως Άννα, πηγαίνει σε μία συνέντευξη μετανάστευσης με τον Έρικ, και ανακαλύπτει πόσα ξέρει για την μητέρα της και πόσο την αγαπάει. Ο Έρικ, επίσης, της λέει ότι πιστεύει πως θα ήταν καλύτερο για τις οικογένειες τους να μείνουν στο Λος Άντζελες, δημιουργώντας δεύτερες σκέψεις στην Χάρπερ σχετικά με το σχέδιο σαμποτάζ. Η Λίλι, ωστόσο, παραμένει αποφασισμένη. Προσκαλεί τον Τζέικ στην πρόβα του τραπεζιού του γάμου και κάνει σκηνή κριτικάροντας τους Κόλμαν, προκαλώντας έναν έντονο δημόσιο καβγά. Ο Έρικ αποφασίζει όταν δεν μπορεί να συνεχίσει έτσι και ακυρώνει τον γάμο.

Μετά από μία εγκάρδια συζήτηση με την Τες σχετικά με την νοσταλγία για την πατρίδα της και την απώλεια της μητέρας της, η Λίλι αρχίζει να συνειδητοποιεί το πρόβλημα των πράξεων της. Ως Τες, προσπαθεί να πείσει τον πατέρα της να μην εγκαταλείψει την Άννα. Την ίδια στιγμή, η Άννα, την οποία έχει ακολουθήσεο η Χάρπερ, πηγαίνει στην συναυλία της Έλλα και μαθαίνει ότι η Έλλα έχει καλέσει την παλιά της μπάντα, τις Pink Slip, για να τραγουδήσουν ξανά όλες μαζί. Παρόλο που χαίρεται με την επανένωση, η Άννα λέει στην Χάρπερ ότι δεν μετάνιωσε ποτέ που εγκατέλειψε τα μουσικά της όνειρα, επειδή η Χάρπερ είναι η καλύτερη απόφαση που πήρε στη ζωή της, και ότι έγραψε το τραγούδι αγάπης για αυτήν. Η μητέρα και η κόρη επανενώνονται καθώς τραγουδούν τον τραγούδι μαζί επί σκηνής. Η Τες και η Λίλι φτάνουν πάνω στην ώρα για να τις δούνε, με την Λίλι χαρούμενη να δηκώνει πως θέλει να είναι κομμάτι αυτής της οικογένειας. Έχοντας αλλάξει τις καρδιές τους, όλες επιστρέφουν στα κανονικά τους σώματα. Ο Έρικ φτανει στην συναυλία και αυτός και η Άννα συνεχίζουν στην σχέση τους.

Ο γάμος πραγματοποιείται την επόμενη μέρα. Λίγο καιρό αργότερο, η οικογένεια παρεβρίσκεται σε μία εκδήλωση για την κυκλοφορία του νέου βιβλίου της Τες. Η Τες σοκάρεται όταν μαθαίνει ότι η Λίλι, όσο ήταν στο σώμα της Τες, έβγαλε μία μη κολακευτική φωτογραφία για το εξώφυλλο του βιβλίου αφού έβαλε διογκωτικό χειλιών.

Ηθοποιοί και χαρακτήρες

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Ταινίες remake της Disney
Κατηγορία:Ταινίες σίκουελ
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σχετικά με σχέσεις μητέρας–κόρης
Κατηγορία:Ταινίες γυρισμένες στο Λος Άντζελες
Κατηγορία:Ταινίες τοποθετημένες στο Λος Άντζελες
Κατηγορία:Ταινίες παραγωγής Walt Disney Pictures